Kommissorium for ”Second Opinion” 





En second opinion skal gennemgå det faglige grundlag for opgørelsen af kvælstof- 
indsatsbehovet. Resultaterne skal foreligge, så de vil kunne indgå ved det foreslåede 
genbesøg 2023/2024 som del af grundlaget for beslutning om håndtering af den 
resterende indsats frem mod 2027. I aftale om grøn omstilling af dansk landbrug 
(oktober 2021) beskrives opgaven således: 


”Aftaleparterne er enige om, at der skal gennemføres en evaluering af det faglige grundlag for 
kvælstofindsatsen second opinion”), bl.a. under inddragelse af internationale forskere. En second 
opinion vil omfatte en evaluering af det faglige grundlag for kvælstofindsatsen mhp. at afdække, 
om der er foretaget antagelser, forudsætninger eller valg, som vil kunne lede til en justeret obgørelse 
af et resterende kvælstofindsatsbehov inden for de juridiske og naturvidenskabelige rammer for 
vandrammedirektivet. 


En second opinion skal også omfatte en opdateret vurdering af effekten af kvælstofbaselinen og 
betydningen af opgørelser af kvælstofudledningen på baggrund af senest tilgængelige data. Aftale- 
parterne drøfter kommissorium på baggrund af et oplæg fra regeringen. Der afsættes 29 mio. kr. 
til indsatsen. Der nedsættes en task-force, der ledes af Finansministeriet. Gennemgangen skal være 
afsluttet mhp. at kunne indgå i genbesøget i 2023/2024.” 


Resultatet af en second opinion 

En second opinion skal indeholde en revurdering af indsatsbehovet for 2027. Ind- 
satsbehovet skal revurderes på baggrund af en analyse af, hvordan antagelser, for- 
udsætninger eller valg påvirker indsatsbehovet. Det skal vurderes, om vandramme- 
direktivets målsætninger, for så vidt angår kvælstof, kan opnås ved et lavere eller 
højere indsatsbehov end lagt til grund ved Aftale om gron omstilling af dansk landbrug. 


Resultatet skal lede frem til, at der ved genbesøget 2023/2024 i forligskredsen kan 
tages endeligt stilling til kvælstofindsatsen frem mod 2027. 


Gennemførelse af second opinion 
Second opinion gennemføres i to spor: 


1. Juridisk spor: Skal adressere implementeringen af vandrammedirektivet og 
evt. undtagelsesbestemmelser. 

2. Natur-/miljøfagligt spor: Grundlaget for opgørelsen analyseres mhp. at 
identificere (metodiske) antagelser, forudsætninger eller valg bag opgørelsen 
af indsatsbehovet, herunder ift. baselinen. 





Evalueringen gennemføres med afsæt i udgangspunktet [6] metodiske valg og anta- 
gelser, der kan have betydning for opgørelsen af indsatsbehovet, jf. boks 1. 


8. februar 2022 


Boks 1 
Arbejdsspor i second opinion 


1. Reference og målfastsættelse for god økologisk tilstand: Betydning af referencetilstand ift. indsatsbehovet, 
herunder (næsten) uberørte områder og forhold til udledning år 1900. Fastsættelse af miljømål ud fra referencetil- 
standen. 


2. Tidsrække for belastningsdata: Betydningen af at inkludere forskellige årstal i opgørelsen, herunder 2019-2022. 
3. Byrdefordeling: Håndtering af byrdefordeling mellem lande omfattet af vandrammedirektivet. 

4. Årstidsvariation: Konsekvenser ved at tage højde for årstidsvariation i kvælstofudledningen. 

5. Undtagelsesbestemmelser: Muligheden for brugen af undtagelsesbestemmelser. 


6. Presfaktorer: Andre presfaktorer end kvælstof og mulige virkemidler. 


Der redegøres indledningsvist for den nuværende tilgang til de metodiske valg, her- 
under valgenes betydning og om muligt en kvantificering af valgenes selvstændige 
bidrag til indsatsbehovet. 


Evalueringen kan gennemføres i tre faser: 


e I fase I omfatter regeringens redegørelse for det nuværende juridiske og 
naturfaglige grundlag og handlerum inden for vandrammeditektivet. 

e I fase II gennemføres analyser i de seks arbejdsspor inden for handlerum- 
met identificeret i fase I. Der gennemføres i fase II en evaluering af de seks 
arbejdsspor med et hold uvildige internationale forskere. 

e I fase III sammensættes resultaterne af analyserne i fase II til en revideret 
vurdering af det resterende indsatsbehov. 


I fase III opdateres kvælstofbelastninger og baselinefremskrivning med henblik på, 
at de sammen med resultaterne af fase I og II danner grundlag for en opdatering af 
det resterende indsatsbehov. En overordnet tidsplan fremgår af Zabe/ 1 nedenfor. 


Tabel 1 
Tids- og milepælsplan for second opinion 


2022 2023 2024 


Redegørelser for det nuværende juridiske, forvaltningsmæssige og naturfaglige 
grundlag for miljømål (Fase I) 


Muligheder og rammer inden for vandrammedirektivet 
Analyse: Referencetilstand og mål 

Analyse: Tidsrække 

Analyse: Byrdefordeling 

Analyse: Årstidsvariation 


Analyse: Undtagelsesbestemmelser 

Analyse: Andre presfaktorer 


Opdatering af næringsstofbelastning og baseline 

Opdatering af resterende indsatsbehov X 


Side 2 af 4 


Orientering af forligskredsen 
Forligskredsen orienteres i de tre faser som følger: 


e Fase 1: Forligskredsen tager stilling til konkrete analyser ved afslutningen af 
fase 1. 
e Fase 2: Forligskredsen orienteres efter analysernes afslutning. 
e Fase 3: Forligskredsen forelægges primo 2024 de samlede resultater. 
Organisering 


Arbejdet organiseres med en taskforce ved Finansministeriet (formand), Miljømi- 
nisteriet og Ministeriet for Fødevarer, Landbrug og Fiskeri. Taskforcen refererer til 
forligskredsen. Der etableres to styregrupper for hhv. second opinion og lokal ind- 
dragelse, der referer til taskforcen, jf. figur 1. Der nedsættes endvidere en følgegruppe 
af interessenter, der inddrages løbende og kan komme med input til forligskredsen 


og taskforcen. Derudover vil der blive inddraget internationale forskere til evalue- 


ring af analyserne i fase 2. 


Figur 1 

Indholdet af de organisatoriske enheder er følgende: 


Taskforcen udstikker retning for arbejdet, godkender løbende (del)analyser 
og godkender den endelige afrapportering. Finansministeriet er formand. 
Refererer til forligskredsen. 

Styregrupperne koordinerer og samler materialet og forelægger materiale 
for Taskforcen. Koordinerer endvidere input fra følgegruppen. 
Arbejdsgrupperne er udførende på redegørelser og opdatering af det reste- 
rende indsatsbehov. Der vil ud over repræsentanter for ministerierne indgå 
eksterne konsulenter. 

Følgegruppen/internationale forskere består af interessenter hhv. danske 
forsknings- og rådgivningsinstitutioner og kommer løbende med input til 
taskforcen og forligskredsen. 


Side 3 af 4 


Side 4 af 4 


e  Kystvandrådene refererer til styregruppen for lokalt funderede analyser og 
taskforcen for second opinion og har til formål, via lokalt funderede analy- 
ser af mindst tre udvalgte kystvande, at afdække, om der kan findes andre 
veje til at opnå målopfyldelse som defineret i EU’s Vandrammedirektiv. 
Kystvandrådene skal sammensættes af en eller flere kommuner og relevante 
lokale interessenter, herunder landbrugsorganisationer. Efter ansøgning til 
Taskforce fra potentielle kystvandråd udvælges mindst tre kystvandråd til at 
gennemføre analyser med brug af anerkendte faglige rådgivere og med na- 
tionalt tilskud til hver ansøger efter ansøgningskriterier fastsat af Taskforce. 
Miljøstyrelsen og Landbrugsstyrelsen kan efter ønske fra kystvandrådet 
indgå på møder i kystvandrådet. 


Taskforcen udstikker de overordnede linjer til styregruppen for lokal inddragelse. 
Organiseringen indebærer, at resultaterne fra kystvandrådenes arbejde integreres i 
den samlede gennemgang af det faglige grundlag for kvælstofreguleringen. 


